രണ്ട് വര്ഷം മുന്പ് രാജ്യം വിട്ടവര്ക്ക് വിലക്കേര്പ്പെടുത്തി കുവൈറ്റ് കുവൈറ്റ് സിറ്റി : രാജ്യത്തെ യാത്രാവിസ നിയമങ്ങള് കര്ശനമാക്കി കുവൈറ്റ് ഭരണകൂടം. ഇതനുസരിച്ച് 2019 ആഗസ്റ്റ് 31ന് മുന്പ് രാജ്യം വിട്ടവര്ക്ക് സാധുതയുള്ള ഇഖാമ ഉണ്ടെങ്കിലും പ്രവേശനം അനുവദിക്കില്ലെന്ന് അധികൃതര് അറിയിച്ചു.ആറുമാസം രാജ്യത്തിന് പുറത്തുനിന്നാല് ഇഖാമ റദ്ദാകും എന്നതാണ് കുവൈറ്റിലെ നിയമം. എന്നാല് കൊവിഡ് സാഹചര്യം പരിഗണിച്ച് ഇളവ് നല്കിയിരുന്നു. എന്നാല് 2019 ആഗസ്റ്റ് 31 മുതല് രാജ്യത്തില്ലാത്തവര്ക്ക് ഇനി ഈ ഇളവ് നല്കേണ്ടതില്ലെന്ന പുതിയ തീരുമാനം ഇന്ത്യയിലെ പ്രവാസികള്ക്ക് കനത്ത തിരിച്ചടിയാകും. എന്നാല് 2019 സെപ്തംബര് ഒന്നിന് ശേഷം പുറത്തു പോയവര്ക്ക് ഇളവു തുടരുമെന്ന് അധികൃതര് വ്യക്തമാക്കിയിട്ടുണ്ട്. അതേസമയം, കൊവിഡിനെ തുടര്ന്ന് ഏര്പ്പെടുത്തിയിരുന്ന യാത്രാ നിയന്ത്രണങ്ങളില് ഇളവ് പ്രഖ്യാപിച്ച കുവൈറ്റ് വിമാനത്താവളങ്ങള് തുറന്നു. അതേ സമയം ഇന്ത്യക്കാരെ നേരിട്ട് കുവൈറ്റില് പ്രവേശിക്കാന് അനുവദിക്കുന്ന കാര്യത്തില് തീരുമാനമായിട്ടില്ല. കൂടിയ ശരീരോഷ്മാവ്, ജലദോഷം, ചുമ, തുമ്മല് എന്നിവയുള്ളവര്ക്ക് വിമാനത്താവളത്തില് പ്രവേശനമില്ല. രാജ്യാന്തര വിമാനത്തില് വിസ ഓണ് അറൈവല് സംവിധാനവും ഉണ്ടാകില്ല. പുതിയ നിര്ദ്ദേശങ്ങള് ഇന്ന് മുതല് നിലവില് വരുമെന്ന് കുവൈറ്റ് വ്യോമയാന മന്ത്രാലയം അറിയിച്ചു.